gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8264, del 29-03-2018 (2018/3134)

ACORD de 23 de març de 2018, del Consell, d'autorització de l'expedient de rescabalament 1/2018, per obligacions contretes durant l'exercici 2017.
--------------------------------------------------------------------------------------------------------------------------------------------------

### Dades del document

Número de DOGV
:   8264

Data del DOGV
:   29-03-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3134


Data del document
:   23-03-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Acord

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives

ACORD de 23 de març de 2018, del Consell, d'autorització de l'expedient de rescabalament 1/2018, per obligacions contretes durant l'exercici 2017.  
 [2018/3134]  
Per a complir els fins que té encomanats, i atendre les obligacions contretes l'any 2017, la Vicepresidència i Conselleria d'Igualtat i Polítiques Inclusives ha tramitat diversos expedients de rescabalament.  
  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la vicepresidenta del Consell i consellera d'Igualtat i Polítiques Inclusives, el Consell, prèvia deliberació, en la reunió de 23 de març de 2018,  
  
  
ACORDA  
  
Primer  
Autoritzar l'aprovació per la vicepresidenta del Consell i consellera d'Igualtat i Polítiques Inclusives de l'expedient de rescabalament per part de l'Administració, la quantia del qual ascendeix a 301.876,23 euros, IVA inclòs, com a conseqüència dels serveis prestats per les empreses que s'assenyalen en l'annex.  
  
Segon  
Autoritzar la imputació al pressupost corrent de les obligacions contretes durant l'exercici 2017 per import de 301.876,23 euros (l'IVA inclòs) amb les mencionades empreses.  
  
València, 23 de març de 2018  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8330, del 03-07-2018 (2018/6177)

Notificació de la sentència dictada en el judici ordinari número 551/2017.
--------------------------------------------------------------------------

### Dades del document

Número de DOGV
:   8330

Data del DOGV
:   03-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6177


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici ordinari número 551/2017. [2018/6177]  
Judici: procediment ordinari número 551/2017.  
Part demandant: Leónidas Gonzales Grageda.  
Part demandada: Ismael Poma Carata.  
Sobre: altres de jurisdicció voluntària.  
  
En el judici a què es fa referència, s'ha dictat la resolució que té el text que literalment és com segueix:  
  
«Dispositiva  
Estime la demanda formulada i dispose les següents mesures en benefici de la filla menor:  
1r. S'acorda la privació de la pàtria potestat d'Ismael Poma Carata sobre la menor [...].  
2n. Es manté la resta de mesures disposades en la Sentència d'MHE, de 30 de maig de 2016.  
3r. No s'aprecien motius per a imposar les costes processals a cap dels litigants.  
Mode d'impugnació: per mitjà d'un recurs d'apel·lació que haurà d'interposar-se en el termini de vint dies davant d'aquest jutjat i serà resolt per la Audiència Provincial d'Alacant d'acord amb el que estableix l'article 458 de la Llei d'enjudiciament civil, en la redacció donada per la Llei 37/2011, de 10 d'octubre, de mesures d'agilització processal.  
De conformitat amb el que disposa el punt 3r de la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, serà necessari acreditar haver efectuat la consignació del dipòsit de 50 euros en l'entitat de crèdit o en el compte de dipòsits i consignació del Jutjat.  
Una vegada siga ferma aquesta resolució, remeteu un testimoniatge al Registre Civil per a inscriure la privació de la pàtria potestat al marge de la inscripció de naixement del menor.  
Aquesta és la meua sentència, que pronuncie, mane i firme.  
Publicació. La sentència anterior va ser donada, llegida i publicada, de la qual cosa, jo, el lletrat de l'Administració de justícia, en done fe.»  
  
Atés que es desconeix l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha disposat publicar aquest edicte en el Diari Oficial de la Generalitat Valenciana per a dur a efecte la diligència de notificació de la sentència.  
  
Elx, 14 de juny de 2018.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 8403, del 16-10-2018 (2018/9421)

RESOLUCIÓ de 3 d'octubre de 2018, de la Direcció General de Justícia, per la qual es corregeix la Resolució de 10 de juliol de 2018, per la qual es convoquen a concurs de trasllat places vacants entre personal funcionari dels cossos i escales de gestió processal i administrativa, tramitació processal i administrativa i auxili judicial de l'Administració de justícia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8403

Data del DOGV
:   16-10-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/9421


Data del document
:   03-10-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Correcció d'errades

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 3 d'octubre de 2018, de la Direcció General de Justícia, per la qual es corregeix la Resolució de 10 de juliol de 2018, per la qual es convoquen a concurs de trasllat places vacants entre personal funcionari dels cossos i escales de gestió processal i administrativa, tramitació processal i administrativa i auxili judicial de l'Administració de justícia. [2018/9421]  
Advertida errada en la Resolució de 10 de juliol de 2018, de la Direcció General de Justícia, per la qual es convoquen a concurs de trasllat places vacants entre funcionaris dels cossos i escales de gestió processal i administrativa, tramitació processal i administrativa i auxili judicial de l'administració de justícia, es transcriuen a continuació les rectificacions oportunes:  
  
Primera  
Eliminar de la relació de resultes segons el que s'estableix en la base primera, punt 3 de la convocatòria del concurs, les següents places, per trobar-se afectades per un procés de futura reordenació:  
  
Contra la present resolució podrà interposar-se recurs potestatiu de reposició davant la Direcció General de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o contenciós administratiu davant els jutjats contenciosos administratius de València en el termini de dos mesos, des de l'endemà de la publicació en el Boletín Oficial del Estado, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 d'octubre de 2018.- La directora general de Justícia: Verónica López Ramón.
Diari Oficial de la Generalitat Valenciana


Sumari del DOGV 8385, del 18-09-2018 (2018/8415)

Notificació de la interlocutòria definitiva en peça de mesures urgents a l'empara de l'article 158 CC número 24/2018.
---------------------------------------------------------------------------------------------------------------------

### Dades del document

Número de DOGV
:   8385

Data del DOGV
:   18-09-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8415


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria definitiva en peça de mesures urgents a l'empara de l'article 158 CC número 24/2018. [2018/8415]  
Procediment: assumpte civil 000024/2018.  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, faig saber que en el judici a què es fa referència s'ha dictat la resolució que té el text que, literalment, és com segueix:  
«Interlocutòria número 345/2018  
Castelló de la Plana, 11 de setembre de 2018  
Part dispositiva  
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
L'arxivament d'aquesta peça de mesures urgents a l'empara de l'article 158 del Codi Civil número 24/2018, per carència sobrevinguda d'objecte, sense efectuar una declaració sobre les costes causades.  
Notifiqueu aquesta resolució a les parts, fent-los saber que no s'hi interposar cap recurs.  
Aquesta és la meua interlocutòria, que s'ha d'unir al llibre d'interlocutòries definitives i de la qual cal inserir un testimoniatge en les actuacions. Ho ordene i firme.»  
Atés que es desconeix el domicili o residència actuals de la part demandada, com a lletrat de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene la publicació d'aquest edicte en el Diari Oficial de la Generalitat Valenciana i al tauler d'anuncis del Jutjat per a portar a efecte la diligència de notificació de la interlocutòria definitiva dictada en aquesta mateixa data a la part demandada.  
  
Castelló de la Plana, 11 de setembre de 2018.- El lletrat de l'Administració de justícia: Pedro Moya Donate.
Diari Oficial de la Generalitat Valenciana


Sumari del DOGV 8287, del 04-05-2018 (2018/4260)

Informació pública de l'aprovació de l'informe ambiental i territorial estratègic del Pla especial de protecció de Ciutat Vella. Expedient 03703/2017/28.
---------------------------------------------------------------------------------------------------------------------------------------------------------

### Dades del document

Número de DOGV
:   8287

Data del DOGV
:   04-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4260


Data del document
:   26-04-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Pla especial de protecció de Ciutat Vella. Expedient 03650/2017/28. [2018/4260]  
La Junta de Govern Local de l'Ajuntament de València, en sessió celebrada el 20 d'abril de 2018, ha adoptat l'acord la part dispositiva del qual es transcriu a continuació:  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla especial de protecció de Ciutat Vella, per considerar que no té efectes significatius sobre el medi ambient, i correspon continuar la tramitació del pla d'acord amb l'article 57 de la LOTUP i la normativa sectorial aplicable.  
Segon. Ordenar la publicació d'aquesta resolució d'informe ambiental i territorial estratègic en el procediment simplificat en el Diari Oficial de la Generalitat Valenciana, i deixar constància que aquest informe perdrà vigència i deixarà de produir els efectes que li són propis si en un termini màxim de quatre anys des de la publicació no s'ha procedit a l'aprovació del document avaluat.  
  
Tercer. Publicar-la en el web municipal (www.valencia.es), juntament amb els informes emesos, i incorporar-la a la documentació del Pla especial de protecció de Ciutat Vella.  
Quart. Tal com s'estableix en l'article 51.7 de la LOTUP, aquesta resolució no és susceptible de cap recurs perquè es considera acte de tràmit, sense perjudici dels recursos que, si és el cas, siguen procedents en la via contenciosa administrativa davant de l'acte que aprove l'instrument de planejament corresponent.  
  
València, 26 d'abril de 2018.- El secretari de l'Àrea I: Manuel Latorre Hernández.
Diari Oficial de la Generalitat Valenciana


Sumari del DOGV 8228, del 06-02-2018 (2018/183)

Notificació de la sentència dictada en el procediment de divorci contenciós número 1202/2016.
---------------------------------------------------------------------------------------------

### Dades del document

Número de DOGV
:   8228

Data del DOGV
:   06-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/183


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de divorci contenciós número 1202/2016. [2018/183]  
Antonio Salvador Rodríguez-Moldes Peiró, lletrat de l'Administració de justícia del Jutjat de Primera Instància número 9 de València, mitjançant aquest edicte faig saber que en les actuacions de família, divorci contenciós, seguides amb el número 1202/2016, a instàncies de Kulwinder Sing contra Lucía Alexandra Almeida Da Pureza, en situació de rebel·lia, en data 23 de novembre de 2017 s'ha dictat una sentència que té la part dispositiva com segueix:  
  
«Sentència número 588/2017  
València, 23 de novembre de 2017  
Dispositiva  
Estime íntegrament la demanda interposada per Kulwinder Sing contra Lucía Alexandra Almeida Da Pureza i, en conseqüència, declare la dissolució per divorci del matrimoni que van celebrar ambdós cònjuges a Lagos (Portugal) el dia 16 d'agost de 2012, així com el règim econòmic matrimonial.  
No és procedent fer un pronunciament especial en matèria de costes.  
Una vegada siga ferma la resolució, expediu un ofici a l'encarregat del registre civil corresponent i acompanyeu-lo d'un testimoniatge d'aquella.  
Notifiqueu aquesta sentència a les parts i feu-los saber que s'hi pot interposar un recurs d'apel·lació en el termini de 20 dies davant d'aquest jutjat, perquè siga resolt per l'Audiència Provincial.»  
   
I perquè valga de notificació de forma deguda a Lucía Alexandra Almeida Da Pureza, en rebel·lia, expedisc i firme aquest edicte.  
  
València, 27 de novembre de 2017.- El secretari judicial: Antonio Salvador Rodríguez-Moldes Peiró.
Diari Oficial de la Generalitat Valenciana


Sumari del DOGV 8327, del 28-06-2018 (2018/6111)

Resolució de 7 de juny de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000008/7626-MM per a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6111


Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Resolució de 7 de juny de 2018, de la Direcció General de Centres i Personal Docent, per la qual se citen les persones interessades en el procediment ordinari número 4/000008/4938-TY per a comparéixer en la via jurisdiccional. [2018/6111]  
El Tribunal Superior de Justícia de la Comunitat Valenciana, Sala Contenciosa Administrativa, Secció Quarta, ha reclamat d'aquesta unitat administrativa l'expedient referit al procediment que es descriu:  
  
1. Recurrents:  
Centro Privado Concertado Argos  
2. Interessats:  
Afectats per la interposició del present recurs en l'expedient administratiu.  
3. Descripció:  
Resolució de 19 de maig de 2017, de la Conselleria d'Educació, Investigació, Cultura i Esport, per la qual es resolen els expedients de concerts educatius a la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior.(DOGV 8044, 20.05.2017).  
  
4. Referència del tribunal:  
Procediment ordinari núm. 4/000008/4286-LR  
NIG: 46241-98-2-0170-0271079.  
D'acord amb el que preveu l'article 49 de la Llei reguladora de la jurisdicció contenciosa administrativa, s'acorda remetre al Tribunal l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho estimen convenient, per mitjà d'un escrit en la forma deguda, dirigit al Tribunal Superior de Justícia de la Comunitat Valenciana, Sala Contenciosa Administrativa, Secció Quarta.  
  
  
València, 7 de juny de 2018.- El director general de Centres i Personal Docent: José Joaquín Carrion Candel.
Diari Oficial de la Generalitat Valenciana


Sumari del DOGV 8232, del 12-02-2018 (2018/910)

Informació pública de la pèrdua de la carta de pagament número 462006M674.
--------------------------------------------------------------------------

### Dades del document

Número de DOGV
:   8232

Data del DOGV
:   12-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/910


Organisme emissor
:   Institut Valencià d'Administració Tributària

Tipus de document
:   Anunci

Informació pública de la pèrdua de la carta de pagament número 462006M674. [2018/910]  
A causa de la pèrdua de l'original de la carta de pagament de la fiança número 140695Q970, per import de 2,21 euros, a nom de Gas Natural Catalunya, SDG, V14759451, a favor d'Infraestructures, Territori i Medi Ambient.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances, resolc:  
  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la Tresoreria dels Serveis Territorials de la Conselleria d'Hisenda i Model Econòmic a València. La fiança es tornarà al seu titular si, una vegada transcorreguts dos mesos des de la publicació de la pèrdua en el DOGV, no s'hi produeix cap reclamació.  
  
  
València, 18 de gener de 2018.- El sotsdirector general de l'IVAT: Javier Casas Gimeno.
Diari Oficial de la Generalitat Valenciana


Sumari del DOGV 8434, del 29-11-2018 (2018/10805)

Bases del concurs oposició per a la selecció de tres places d'educador o educadora social reservades al torn lliure.
--------------------------------------------------------------------------------------------------------------------

### Dades del document

Número de DOGV
:   8434

Data del DOGV
:   29-11-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/10630


Data del document
:   07-11-2018

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Bases del concurs oposició per a la selecció de tres places d'educador o educadora social reservades al torn lliure. [2018/10468]  
En el Butlletí Oficial de la Província d'Alacant núm. 147, de data 2 d'agost de 2018, es publiquen les bases íntegres de les proves selectives, aprovades i convocades per Acord de la Junta de Govern, adoptat en sessió ordinària celebrada el 25 de juliol de 2018, en virtut de les competències delegades per Resolució del president núm. 1203, de 4 d'agost de 2015 (BOP 154, 12.08.2015), per a cobrir, a través del procediment de concurs oposició, tres places d'educador/a social, reservades al torn lliure, vacants en la plantilla d'aquesta Diputació Provincial, dins de les places reservades a funcionaris/àries de carrera, i incloses en l'oferta d'ocupació pública corresponent per a l'any 2017.  
  
En el Butlletí Oficial de la Província d'Alacant núm. 210, de data 5 de novembre de 2018, es publica novament les bases íntegres, que recullen la modificació de la base segona, apartat e, referent al requisit de titulació.  
Aquesta plaça està inclosa en l'escala d'administració especial, subescala tècnica, classe tècnic mitjà, dotada amb els emoluents corresponents al subgrup de classificació A2 de l'article 76 del text refós de l'Estatut Bàsic de l'Empleat Públic, i article 24 de la Llei d'ordenació i gestió de la funció pública valenciana; i altres que corresponguen de conformitat amb la normativa vigent.  
La resolució aprovatòria de la llista d'aspirants admesos i exclosos es publicarà en el Butlletí Oficial de la Província d'Alacant. En aquest butlletí es publicarà, així mateix, la data, hora i lloc en què es reunirà la Comissió Tècnica de Valoració a l'efecte de la realització del primer exercici de la fase d'oposició.  
El termini de presentació d'instàncies serà de 20 dies naturals, comptadors a partir de l'endemà de la publicació de l'anunci extracte en el Boletín Oficial del Estado.  
Cosa que es fa pública en aquest diari oficial, per a coneixement general i dels interessats.  
  
Alacant, 7 de novembre de 2018.- El cap de servei: Francisco José Tornel Saura. El vicepresident 3r i diputat de l'Àrea d'Hisenda i Administració General: Alejandro Morant Climent. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8360, del 13-08-2018 (2018/7459)

Citació a termini a les persones interessades en el procediment ordinari número 1/127/2018.
-------------------------------------------------------------------------------------------

### Dades del document

Número de DOGV
:   8360

Data del DOGV
:   13-08-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/7459


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Citació a termini a les persones interessades en el procediment ordinari número 1/127/2018. [2018/7459]  
María Dolores Riquelme Cortado, lletrada de l'Administració de justícia de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció 1, fa saber que Nuevas Actividades Urbanas, SL, ha interposat un recurs contenciós-administratiu, amb el número 1/000127/2018, contra el Decret 58/2018, de 4 de maig, del Consell, publicat en el Diari Oficial de la Generalitat Valenciana número 8293, d'11 de maig de 2018, pel qual s'aprova el Pla d'acció territorial de la infraestructura verda del litoral de la Comunitat Valenciana i el Catàleg de platges de la Comunitat Valenciana (PATIVEL) sobre urbanisme i ordenació del territori.  
  
Cosa que es fa pública als efectes preceptuats en l'article 47.2 de la llei d'aquesta jurisdicció, i se cita totes les persones que puguen tindre interés legítim a sostindre la resolució impugnada perquè, en el termini de quinze dies, puguen personar-se en legal forma en les actuacions.  
  
València, 25 de juliol de 2018.- La lletrada de l'Administració de justícia: María Dolores Riquelme Cortado.